# data[].attributes.headline
כתב אישום כנגד אלאור עזריה החייל שהרג מחבל פצוע – הריגה בלי הצדקה

# data[].attributes.subject
כתב אישום כנגד אלאור עזריה החייל שהרג מחבל פצוע – הריגה בלי הצדקה

# data[].attributes.attachment_link.readable_text
כתב אישום המאשים את החייל אלאור עזריה שירה למוות במחבל הפצוע בחברון בהריגה בחודש שעבר הוגש היום (שני) בית הדין הצבאי ביפו בידי הפרקליטות הצבאית. הפרקליטות צפויה לבקש מבית המשפט להחזירו למעצר מלא עד תום הליכים. פרקליטו של החייל עו"ד איל בסרגליק אמר היום בדיון כי התביעה צריכה להוכיח את הצורך בהמשך המעצר. "יש ראיות נוספות שהתגלו לנו שרק מחזקות את טענות החייל. החייל כבר לא בתפקיד לחימה והנשק לא נתון בידו. אין פה שום חשש לשלום הציבורי או סיכון צבאי", אמר הפרקליט. אם יורשע החיל בהריגה הוא צפוי לעונש מאסר שיכול להגיע עד 20 שנות מאסר. תוך כך התיר היום בית המשפט את פרסום שם החייל.

מעובדות כתב האישום עולה כי החייל הגיע כחלק מחפ"ק מ"פ לאחר שהאירוע הסתיים, מחבל אחד נהרג מאש כוחות צה"ל ואילו המחבל עבד אל פתח אל שריף, שכב פצוע אנושות על הכביש לאחר שנפגע משישה קליעים שנורו בידי צה"ל. "בשלב מסוים ניגש הנאשם ואסף את קסדתו אשר הונחה על הארץ והחל לנוע לכיוון המחבל אל שריף. הנאשם ניגש אל רב"ט ת.מ אשר עמד במקום, מסר לו את קסדתו וביקש ממנו להחזיקה. לאחר מכן דרך את נשקו ((M-4 התקרב מספר צעדים לעבר המחבל וירה בו כדור אחד מטווח קצר, תוך שהוא מכוון לעבר ראשו של המחבל", מתואר בכתב האישום. ועוד: "כל זאת ביצע הנאשם בניגוד לנהלי הפתיחה באש וללא הצדקה מבצעית, שעה שהמחבל אלשריף היה שכוב פצוע על הקרקע, לא ביצע עוד תקיפה ולא היווה סכנה מיידית ומוחשית לנאשם או לאזרחים ולחיילים שהיו במקום. במעשיו גרם הנאשם למותו של המחבל אלשריף שלא כדין".

אמש הודיע השדרן שרון גל על קיומה של הפגנת תמיכה בחייל ביום שלישי הקרוב בתל אביב. בפוסט שפרסם גל בעמוד הפייסבוק שלו, הוא קרא לציבור להגיע כדי "לדרוש את שחרורו של הלוחם". ההפגנה כך כתב, תתארגן תחת הכותרת "לא מפקירים לוחם, נותנים גיבוי לצה"ל". "יוצאים לדרוש את שחרורו של הלוחם - באים עם דגלי ישראל, באים עם אהבת ישראל, למפגן ענק של תמיכה. אסור להישאר בבית, אסור להישאר אדישים", כתב גל. בפרסום ציין השדרן כי האומנים דוד ד'אור ואיל גולן אמורים להופיע בעצרת הזו. אך בעקבות כך התעוררה סערה ציבורית שהאשימה את האומנים בנקיטת עמדה כנגד מערכת המשפט, הרמטכ"ל, שר הביטחון וצמרת צה"ל בכללה.
ד'אור הודיע מיד כי הוא מבטל את השתתפותו באירוע וכי איננו תומך במעשי החייל אלא שהוטעה לחשוב כי מדובר בעצרת התומכת בחיזוק משפחת החייל בלבד. מאוחר יותר הודיע גולן כי גם הוא מבטל את השתתפותו וכי בניגוד לשמועות הוא מעריך ומוקיר את צה"ל ומפקדיו.

# data[].attributes.attachment_link.title
כתב אישום כנגד אלאור עזריה החייל שהרג מחבל פצוע - הריגה בלי הצדקה | מגפון ניוז Megafon News

# data[].attributes.attachment_link.description
מכתב אישום כנגד החייל שהרג את המחבל אל שריף בהיותו פצוע קשה עולה כי החייל פעל בקור רוח ובניגוד פקודות פתיחה באש ובלי שום הצדקה מבצעית כשהמחבל לא היווה סכנה לאזרחים ולחיילים באזור. בעקבות סערה ציבורית - אומנים ביטלו את השתתפותם בעצרת תמיכה הקוראת לשחרור החייל

# data[].attributes.headline
שישה יהודים נעצרו בחשד לרצח הנער הפלסטיני מוחמד אבו חדיר. המשטרה נעזרה במצלמות בזירת החטיפה וכן בכבישים שהובילו למקום שבו נמצאה גופת הנער. על החשודים נאסר להיפגש עם עורך דין

# data[].attributes.subject
שישה יהודים נעצרו בחשד לרצח הנער הפלסטיני מוחמד אבו חדיר. המשטרה נעזרה במצלמות בזירת החטיפה וכן בכבישים שהובילו למקום שבו נמצאה גופת הנער. על החשודים נאסר להיפגש עם עורך דין

# data[].attributes.attachment_link.readable_text
התפתחות דרמטית בחקירת רצח הנער מוחמד אבו חדיר: המשטרה עצרה שישה חשודים ברצח, שבוצע על פי החשד ממניע לאומני. במשטרה סיפרו היום כי "היום לפנות בוקר נעצרו מספר חשודים יהודים שמעורבים בחטיפה וברצח של הנער משועפט, מוחמד אבו חדיר. העצורים נמצאים בחקירה". מוקדם יותר ציטטה סוכנות אי-פי ציטטה מקור ישראלי רשמי שאמר כי החשודים הם "יהודים קיצונים". המשטרה מונעת מהחשודים להיפגש עם עורך דין.

משפחת אבו חדיר לא קיבלה כל הודעה רשמית מהמשטרה על מעצרם של החשודים ברצח בנם. אף שהמשטרה הבטיחה לבני המשפחה שיתעדכנו ראשונים בהתפתחויות בחקירה. "המעצר הוא הפתעה למשטרה ולכוחות הביטחון אבל לא בשבילנו, אנחנו ידענו מה קרה", אמר היום דודו של הנרצח סעיד אבו חדיר, "עכשיו אני רוצה שהציבור הישראלי יידע ויראה מה קרה למוחמד. הרוצחים הושפעו מכל אלה שקראו לנקמה".

ביום חמישי האחרון, סמוך לארבע לפנות בוקר, התקשר אביו של אבו חדיר, חוסיין, למשטרה ודיווח שבנו הוכנס בכוח למכונית בכביש הראשי בשועפט. כמה דקות לפני כן הבחינו שניים מתושבי השכונה בשני צעירים שדחפו את הנער למכונית ונמלטו מהמקום במהירות. הם ניסו לדלוק אחרי הרכב הנמלט, אך איבדו אותו כאשר המשיך בנסיעה באור אדום בצומת הגבעה הצרפתית. אז שבו לשועפט וסיפרו על כך לאב. המשטרה איכנה את הטלפון של אבו חדיר ובתוך כ-50 דקות הגיעו שוטרים לחלקת יער ליד שכונת הר נוף, שם מצאו גופת נער חרוכה.

שתי מצלמות אבטחה, שהוצבו בפתח חנויות בשני צדי הכביש, תיעדו את חטיפת הנער. בסרטונים נראים החוטפים כשני צעירים, אחד לבוש ג'ינס וחולצה שחורה והשני מכנסיים קצרים וחולצה בהירה. קשה לזהות את פניהם, אך תושבי השכונה משוכנעים כי מדובר ביהודים. התמונות ממצלמות האבטחה, וכן ממצלמות מהירות בכבישים בהמשך הדרך, היו קצה החוט הראשון שניתן לבלשי היחידה המרכזית של מחוז ירושלים בחקירת הרצח. תיעוד מצלמות האבטחה בזירת החטיפה

המשטרה בדקה מניעים פליליים לרצח, ומשלא מצאה ראיות לכך התחזקה ההערכה כי המניע לאומני. משפחת אבו חדיר, משפחה מוכרת בירושלים, אינה מעורבת ככל הידוע בכל סכסוך ולא נמצאה כל עדות לגבי נטיותיו המיניות של אבו חדיר, כפי שטענו שמועות שהופצו מאז הרצח בציבור הישראלי.

ביום חמישי האחרון בוצעה בגופתו של אבו חדיר נתיחה שלאחר המוות, שבה השתתף פתולוג פלסטיני. אתמול מסר התובע הכללי הפלסטיני כי ממצאי הנתיחה מעידים שהנער נשרף בעודו בחיים ומותו נגרם מכוויות שכיסו כ-90 אחוזים מגופו. עוד נמסר כי בצד הימני של ראשו נמצא סימן למכה מחפץ קהה.

# data[].attributes.attachment_link.authors[].name
חיים לוינסון

# data[].attributes.attachment_link.title
שישה יהודים נעצרו בחשד לרצח הנער הפלסטיני מוחמד אבו חדיר

# data[].attributes.attachment_link.description
התפתחות דרמטית בחקירת רצח הנער מוחמד אבו חדיר: המשטרה עצרה שישה חשודים ברצח, שבוצע על פי החשד ממניע לאומני. במשטרה סיפרו היום כי "היום לפנות בוקר נעצרו מספר חשודים יהודים שמעורבים בחטיפה וברצח של הנער משועפט, מוחמד אבו חדיר. העצורים נמצאים בחקירה". מוקדם יותר ציטטה סוכנות אי-פי ציטטה מקור ישראלי רשמי שאמר כי החשודים הם "יהודים קיצונים".

# data[].attributes.headline
"היא הסכימה לשכב רק עם אחד" (פרשת האונס בקפריסין) עדויות חדשות מפרשת האונס הקבוצתי בקפריסין – חברתה הטובה של התיירת הבריטית סיפרה לעיתון הדיילי מייל הבריטי: "היא אמרה לי שהיא הסכימה לקיים יחסי מין רק עם ישראלי אחד - אבל פתאום כולם פרצו לחדר"

# data[].attributes.subject
"היא הסכימה לשכב רק עם אחד" (פרשת האונס בקפריסין) עדויות חדשות מפרשת האונס הקבוצתי בקפריסין – חברתה הטובה של התיירת הבריטית סיפרה לעיתון הדיילי מייל הבריטי: "היא אמרה לי שהיא הסכימה לקיים יחסי מין רק עם ישראלי אחד - אבל פתאום כולם פרצו לחדר"

# data[].attributes.attachment_link.readable_text
עדויות חדשות מפרשת האונס הקבוצתי בקפריסין - חברתה הטובה של התיירת הבריטית סיפרה לעיתון הדיילי מייל הבריטי: "היא אמרה לי שהיא הסכימה לקיים יחסי מין רק עם ישראלי אחד - אבל פתאום כולם פרצו לחדר"

חדשות

החשודים באונס הצעירה | צילום: החדשות

החשודים באונס הצעירה | צילום: החדשות

לפני כמה ימים בלבד התרחש לכאורה אירוע האונס של הצעירה הבריטית על ידי חבורת הישראלים בקפריסין, וככל שעוברות השעות פרטים חדשים מתגלים אודות מעשי הזוועה שהתרחשו לכאורה בחדר 723 במלון "פאמבוס נאפה רוקס". "היא סיפרה לי שהיא הסכימה לקיים יחסי מין עם בחור אחד ופתאום כל החברים שלו התפרצו לחדר" - כך סיפרה היום (שישי) חברתה של הצעירה הבריטית לאתר האינטרנט של העיתון הבריטי "הדיילי מייל".

לסיפורים הכי מעניינים והכי חמים - הצטרפו לפייסבוק שלנו

על פי "הדיילי מייל", הצעירה הבריטית בת ה-19 ברחה מהחדר ורצה לחברתה הטובה - שם חיכו השתיים עד שהגיעה המשטרה המקומית. "כשראיתי אותה היא הייתה מכוסה כולה בחבלות על הגוף", סיפרה. "ניחמתי אותה - היא לא הפסיקה לבכות".

עוד על פי הדיווח מ"הדיילי מייל", חברתה של בת ה-19 סיפרה כי "היא הסכימה לקיים יחסי מין עם אחד הגברים הישראלים ואז כולם רצו לחדר" - שם לדבריה הם אנסו אותה אחד אחרי השני.

הבוקר התפרסם תיעוד מהחדר בו התרחש המקרה. ניתן לראות שהוא עדיין מבולגן - כשעל הרצפה קונדומים משומשים ובקבוק וודקה שנותר בחדר. "מהרגע הראשון אפילו בלי שראינו חלק מהממצאים שעדיין נמצאים בחדר הבנו שמשהו לא כשורה. החדר לא נראה רגיל, שום דבר בו לא נראה נורמטיבי", סיפרה לחדשות הישראלית שהגיעה למלון, עדי אבנרי. "פנינו לנציג שלנו והוא אמר שהוא ישלח מנקה, אנחנו מחכות עדיין".

אחרי שבכלי התקשורת פורסם תיעוד מהחדר, המשטרה המקומית ביקשה מכל הכתבים לעזוב את המלון והחוקרים הגיעו לאסוף את הממצאים שנותרו בזירה ויכולים לסייע בחקירת הנערים הישראלים.

נועה טלר, ישראלית נוספת, סיפרה גם היא: "אנחנו מגיעות לחדר, בהתחלה ראינו שהוא נורא מבולגן ומלוכלך. יצאנו למרפסת, השכנים אמרו לנו ממול שהכל היה כאן ושראו משטרות. לאט לאט התחלנו לראות את הסכינים והקונדומים והלכלוכים. לא הצלחנו לישון לילה שלם, זה מפחיד לחשוב שהכל היה כאן ולא סידרו ולא ניקו". דניאל מושייב שמתארח במלון גם הוא ציין כי מדובר "ממש גועל נפש".

תיעוד מהחדר שבו אירע לכאורה האונס בקפריס | צילום: החדשות

הישראליות סיפרו על כיצד זה מרגיש להיות ישראליות באיה נאפה בימים שאחרי האירוע הקשה: "מסתכלים עלינו ועושים פרצופים, אנחנו מרגישות מופלות לרעה, היחס פשוט מזלזל ואין שום רצון לעזור לנו".

ההתכתבויות מהאינסטגרם | צילום: חדשות

מוקדם יותר אתמול נחשפו ההתכתבויות בין החשוד המרכזי בפרשה לצעירה הבריטית שנאנסה לכאורה: "בוקר טוב אהובתי - איפה את?", כתב לה החשוד בצ'אט דרך חשבון האינסטגרם ביום שבת בבוקר. בהמשך היום היא גם שאלה אותו איפה הוא נמצא - והוא השיב לה: "מותק לא הייתה לי סוללה בטלפון, דיברתי איתך עם טלפון של חברים - אני במלון". היא ענתה לו: "אוקיי - אני פה".
מצאתם טעות לשון?

# data[].attributes.attachment_link.title
N12 - "היא הסכימה לשכב רק עם אחד"

# data[].attributes.attachment_link.description
חדשות לפני כמה ימים בלבד התרחש לכאורה אירוע האונס של הצעירה הבריטית על ידי חבורת הישראלים בקפריסין, וככל שעוברות השעות פרטים חדשים מתגלים אודות מעשי הזוועה שהתרחשו לכאורה בחדר 723 במלון "פאמבוס נאפה רוקס".

# data[].attributes.headline
ארה"ב: אושר חוק קיצוני נגד הפלות. מושל מיסיסיפי הרפובליקני חתם על החוק שעבר בבית הנבחרים במדינה ולפיו נשים לא יוכלו לבצע הפלה 15 שבועות בלבד אחרי הכניסה להיריון. נשים שיעברו על החוק עלולות להיות חשופות לאישום פלילי, ורופאים שיבצעו הפלות בניגוד לחוק יאבדו את הרישיון שלהם

# data[].attributes.subject
ארה"ב: אושר חוק קיצוני נגד הפלות. מושל מיסיסיפי הרפובליקני חתם על החוק שעבר בבית הנבחרים במדינה ולפיו נשים לא יוכלו לבצע הפלה 15 שבועות בלבד אחרי הכניסה להיריון. נשים שיעברו על החוק עלולות להיות חשופות לאישום פלילי, ורופאים שיבצעו הפלות בניגוד לחוק יאבדו את הרישיון שלהם

# data[].attributes.attachment_link.readable_text
מושל מיסיסיפי הרפובליקני חתם על החוק שעבר בבית הנבחרים במדינה ולפיו נשים לא יוכלו לבצע הפלה 15 שבועות בלבד אחרי הכניסה להיריון. נשים שיעברו על החוק עלולות להיות חשופות לאישום פלילי, ורופאים שיבצעו הפלות בניגוד לחוק יאבדו את הרישיון שלהם

רויטרס | חדשות

איסור לבצע הפלות מוקדם מהרגיל | צילום: חן ליאופולד / פלאש 90, חדשות

איסור לבצע הפלות מוקדם מהרגיל | צילום: חן ליאופולד / פלאש 90, חדשות

מושל מיסיסיפי פיל בראיינט חתם היום (שני) על חוק האוסר על נשים לבצע הפלה החל משלב של 15 שבועות אחרי הכניסה להיריון. מדובר בחוק הנוקשה ביותר ביחס להפלות בארה"ב, והמשמעות היא שמדינת מיסיסיפי אוסרת על הפלות מהשלב המוקדם ביותר של ההיריון.
לסיפורים הכי מעניינים והכי חמים - הצטרפו לפייסבוק שלנו
החוק אושר קודם לכן בסנאט של המדינה ברוב של 35 תומכים לעומת 14 מתנגדים, ולאחר מכן עבר גם בבית הנבחרים. השלב האחרון של כניסת החוק לתוקף - אישורו של המושל - התבצע כאמור היום.

ברייאנט, חבר המפלגה הרפובליקנית, אמר בעבר כי הוא "רוצה שמיסיסיפי תהיה המקום הבטוח ביותר עבור העובר". לדבריו, "החוק שעבר יסייע לנו בהשגת המטרה הזו".

נשים שיעברו על החוק יהיו עלולות להתמודד עם אישום פלילי. רופאים שיבצעו את ההפלות לנשים אחרי 15 שבועות מתחילת ההיריון יאבדו את הרישיון שלהם ויתמודדו עם אישומים אזרחיים.
מצאתם טעות לשון?

# data[].attributes.attachment_link.title
N12 - ארה"ב: אושר חוק קיצוני נגד הפלות

# data[].attributes.attachment_link.description
רויטרס | חדשות מושל מיסיסיפי פיל בראיינט חתם היום (שני) על חוק האוסר על נשים לבצע הפלה החל משלב של 15 שבועות אחרי הכניסה להיריון. מדובר בחוק הנוקשה ביותר ביחס להפלות בארה"ב, והמשמעות היא שמדינת מיסיסיפי אוסרת על הפלות מהשלב המוקדם ביותר של ההיריון.

# data[].attributes.headline
הותר לפרסום: דור מיכה ועומר אצילי הם החשודים בפרשת הכדורגלנים והקטינות. בית המשפט התיר לפרסם את שמותיהם של שני כוכבי מכבי תל אביב, שחשודים בקיום יחסי מין עם נערות מתחת לגיל 16 והגישו להן אלכוהול. השניים לא שיחקו מאז התפוצצות הפרשה לפני כחודש

# data[].attributes.subject
הותר לפרסום: דור מיכה ועומר אצילי הם החשודים בפרשת הכדורגלנים והקטינות. בית המשפט התיר לפרסם את שמותיהם של שני כוכבי מכבי תל אביב, שחשודים בקיום יחסי מין עם נערות מתחת לגיל 16 והגישו להן אלכוהול. השניים לא שיחקו מאז התפוצצות הפרשה לפני כחודש

# data[].attributes.attachment_link.readable_text
כמעט חודש אחרי פתיחת החקירה המשטרתית בפרשת הכדורגלנים והקטינות, הותר היום (שני) לפרסם את שמותיהם של שני החשודים - דור מיכה ועומר אצילי. במסגרת הפרשה, השחקנים חשודים שקיימו יחסי מין עם קטינות מתחת לגיל 16. עיתון "הארץ" הוא שעתר לפרסום השמות.

שני כוכבי מכבי תל אביב לא נכללו בסגל הקבוצה מאז התפוצצות הפרשה למרות שהקבוצה לא הודיעה רשמית על השעייתם, אך בחרה להשבית אותם מפעילות כדי לאפשר להם להתרכז בחקירתם ולחבריהם לקבוצה להתרכז במאבק האליפות, שהוכרע בשבת שעברה. במהלך חגיגות האליפות בחר איתי שכטר להקדיש את הזכייה בתואר לאצילי ומיכה, ואמר: "האליפות הזו שייכת לשחקנים לא פחות חשובים שלא נמצאים פה כרגע".

ביום רביעי כששחקני הקבוצה קיבלו את צלחת האליפות בטקס הרשמי אמר מאמנם ולאדן איביץ': "אני רוצה לתת קרדיט לאותם שני שחקנים על האליפות. הם נלחמו איתנו כל העונה, והגיעו לכל משחק וכל אימון. הם עבדו קשה".

# data[].attributes.attachment_link.title
הותר לפרסום: דור מיכה ועומר אצילי הם החשודים בפרשת הכדורגלנים והקטינות - וואלה! ספורט

# data[].attributes.attachment_link.description
כמעט חודש אחרי פתיחת החקירה המשטרתית בפרשת הכדורגלנים והקטינות, הותר היום (שני) לפרסם את שמותיהם של שני החשודים - דור מיכה ועומר אצילי. במסגרת הפרשה, השחקנים חשודים שקיימו יחסי מין עם קטינות מתחת לגיל 16. עיתון "הארץ" הוא שעתר לפרסום השמות.